cyanic-selkie/wikianc huggingface dataset:
Πυρόλυση (χημεία)
Ατμοπυρόλυση
Μια υψηλότερη θερμοκρασία πυρόλυσης ευνοεί την παραγωγή αιθενίου και βενζολίου, ενώ χαμηλότερη θερμοκρασία παράγει υψηλότερα ποσά προπενίου, υδρογονανθράκων με 4 άτομα ανθράκων και υγρά προϊόντα. Η διεργασία καταλήγει επίσης στην αργή απόθεση οπτάνθρακα, μια μορφή άνθρακα, στα τοιχώματα του αντιδραστήρα. Αυτό υποβαθμίζει την αποτελεσματικότητα του αντιδραστήρα, έτσι οι συνθήκες της αντίδρασης σχεδιάζονται ώστε αυτό να ελαχιστοποιείται. Παρόλα αυτά, ένας φούρνος ατμοπυρόλυσης μπορεί συνήθως να δουλέψει για λίγους μήνες τη φορά, μεταξύ της αφαίρεσης του οπτάνθρακα. Η αφαίρεση του οπτάνθρακα απαιτεί την απομόνωση του φούρνου από τη διεργασία και έπειτα μια ροή ατμού ή μείγματος ατμού/αέρα περνάει μέσα από τον φούρνο. Αυτό μετατρέπει τη σκληρή στερεή στρώση του άνθρακα σε μονοξείδιο του άνθρακα και διοξείδιο του άνθρακα. Όταν αυτή η αντίδραση τελειώσει, ο φούρνος μπορεί να ξαναχρησιμοποιηθεί.
Καταλυτικές μέθοδοι
Η διεργασία καταλυτικής πυρόλυσης εμπεριέχει την παρουσία όξινων καταλυτών (συνήθως στερεά οξέα όπως διοξείδιο του πυριτίου-οξείδιο του Αργιλίου και ζεόλιθους) που προάγουν μια ετερολυτική (ασύμμετρη) διάσπαση των δεσμών αποδίδοντας ζεύγη ιόντων αντίθετου φορτίου, συνήθως ένα καρβοκατιόν και το πολύ ασταθές ανιόν υδριδίου. Οι ελεύθερες ρίζες του εντοπισμένου άνθρακα και τα κατιόντα είναι και τα δύο πολύ ασταθή και υφίστανται διεργασίες αναδιευθέτησης της αλυσίδας, σχάση C-C σε θέση βήτα όπως στην πυρόλυση και ενδομοριακή και διαμοριακή μεταφορά υδρογόνου. Και στους δύο τύπους των διεργασιών, το αντίστοιχο αντιδρόν ενδιάμεσο προϊόν (ρίζες, ιόντα) αναγεννάται διαρκώς και συνεπώς συνεχίζει με έναν αυτοδιαδιδόμενο μηχανισμό αλυσίδας. Η αλυσίδα των αντιδράσεων τερματίζεται προφανώς με ανασυνδυασμό ρίζας ή ιόντος.
Καταλυτική πυρόλυση ρευστής κλίνης
Η καταλυτική πυρόλυση ρευστής κλίνης είναι μια συνήθης χρησιμοποιούμενη διεργασία και ένα σύγχρονο διυλιστήριο πετρελαίου θα συμπεριλαμβάνει μια τέτοια μονάδα. Η διεργασία πρωτοχρησιμοποιήθηκε γύρω στο 1942 και χρησιμοποιεί έναν κονιοποιημένο καταλύτη. Κατά τη διάρκεια του Β΄ Παγκοσμίου Πολέμου, αντίθετα με τις δυνάμεις του άξονα που υπέφεραν από σημαντικές ελλείψεις σε βενζίνη και τεχνητό καουτσούκ, οι συμμαχικές δυνάμεις είχαν πλήρη εφοδιασμό από αυτά τα υλικά. Οι αρχικές υλοποιήσεις της διεργασίας βασίζονταν σε χαμηλής δραστικότητας καταλύτη οξειδίου του αργιλίου και έναν αντιδραστήρα όπου τα σωματίδια του καταλύτη αιωρούντο σε μια ανερχόμενη ροή πρώτων υλών υδρογονανθράκων σε ρευστοποιημένη κλίνη.
Τα συστήματα πυρόλυσης με καταλύτη οξείδιο του αργιλίου χρησιμοποιούνται ακόμα σε σχολικά και πανεπιστημιακά εργαστήρια για πειράματα σχετικά με αλκάνια και αλκένια. Ο καταλύτης παίρνεται συνήθως συνθλίβοντας ελαφρόπετρες, που περιέχουν κυρίως οξείδιο του αργιλίου και διοξείδιο του πυριτίου σε μικρά πορώδη κομμάτια. Στο εργαστήριο, το οξείδιο του αργιλίου πρέπει να θερμανθεί.
Σε πιο νέα σχέδια, η πυρόλυση λαμβάνει χώρα χρησιμοποιώντας ένα πολύ ενεργό καταλύτη με βάση τον ζεόλιθο με μια σύντομη επαφή με έναν κάθετο ή κεκλιμένο προς τα επάνω σωλήνα που λέγεται "ανυψωτής". Προθερμαινόμενη πρώτη ύλη ψεκάζεται στη βάση του ανυψωτή μέσα από ακροφύσια τροφοδοσίας όπου εφάπτεται πολύ θερμό ρευστοποιημένο καταλύτη στους 666-760°C. Ο θερμός καταλύτης εξατμίζει την τροφοδοσία και καταλύει τις αντιδράσεις πυρόλυσης που διασπούν το υψηλής μοριακής μάζας πετρέλαιο σε ελαφρύτερα συστατικά που περιλαμβάνουν υγραέριο, βενζίνη και ντίζελ. Το μείγμα καταλύτη-υδρογονανθράκων ρέει προς τα επάνω μέσα από τον ανυψωτή για λίγα δευτερόλεπτα και έπειτα το μείγμα διαχωρίζεται με κυκλωνικό διαχωρισμό. Οι υδρογονάνθρακες ελεύθεροι από καταλύτη διοχετεύονται σε έναν κύριο κλασματήρα για διαχωρισμό σε καύσιμο αέριο, υγραέριο, βενζίνη, νάφθα, λάδια ελαφρού κύκλου που χρησιμοποιούνται σε καύσιμα ντίζελ και αεριωθουμένων, καθώς και σε βαριά καύσιμα.
Κατά τη διάρκεια της πορείας προς τον ανυψωτή, ο καταλύτης πυρόλυσης "καταναλώνεται" από αντιδράσεις που αποθέτουν κωκ στον στον καταλύτη και μειώνουν πολύ τη δραστικότητα και την επιλεκτικότητά του. Ο "καταναλισκόμενος" καταλύτης απομακρύνεται από τους ατμούς των πυρολυμένων υδρογονανθράκων και στέλνεται σε έναν απογυμνωτή όπου εφάπτεται του ατμού για να αφαιρέσει τους υδρογονάνθρακες που απομένεουν στους πόρους του καταλύτη. Ο "καταναλισκόμενος" καταλύτης ρέει έπειτα στον αναγεννητή ρευστοποιημένης κλίνης όπου αέρας (ή σε κάποιες περιπτώσεις αέρας και οξυγόνο) χρησιμοποιούνται για να καύσουν το κωκ για να επανέλθει η δραστικότητα του καταλύτη και παρέχουν επίσης την απαραίτητη θερμότητα για τον επόμενο κύκλο αντίδρασης (η πυρόλυση είναι μια ενδόθερμη αντίδραση). Ο "αναγεννημένος" καταλύτης ρέει έπειτα στη βάση του ανυψωτή, επαναλαμβάνοντας τον κύκλο.
Η βενζίνη που παράγεται στη μονάδα FCC έχει αυξημένο αριθμό οκτανίου αλλά είναι λιγότερο χημικά σταθερή συγκρινόμενη με άλλες βενζίνες λόγω της σύστασής της από αλκένια. Τα αλκένια στη βενζίνη είναι υπεύθυνα για τον σχηματισμό πολυμερών αποθέσεων στην αποθήκευση σε δεξαμενές καυσίμου, αγωγούς καυσίμων και εγχυτήρες. Το υγραέριο από FCC είναι μια σημαντική πηγή αλκενίων C3-C4 και ισοβουτανίου που είναι βασικές πρώτες ύλες για τη διεργασία αλκυλίωσης και την παραγωγή πολυμερών όπως πολυπροπυλένιο.
Υδρογονοπυρόλυση
Τα προϊόντα αυτής της διεργασίας είναι αλκάνια· ανάλογα με τις συνθήκες της αντίδρασης (θερμοκρασία, πίεση, δραστικότητα καταλύτη) αυτά τα προϊόντα ποικίλουν από αιθάνιο, υγραέριο μέχρι βαρύτερους υδρογονάνθρακες που αποτελούνται κυρίως από ισοαλκάνια. Η υδρογονοπυρόλυση διευκολύνεται κανονικά από έναν διδραστικό καταλύτη που μπορεί να αναδιευθετήσει και να διασπάσει τους αλυσίδες υδρογονανθράκων καθώς και να προσθέσει υδρογόνο σε αρωματικούς υδρογονάνθρακες και αλκένια για να παραγάγει κυκλοαλκάνια και αλκάνια.
Τα κύρια προϊόντα από την υδρογονοπυρόλυση είναι καύσιμο αεριωθουμένων και καύσιμο ντίζελ, αλλά παράγονται επίσης κλάσματα νάφθας με χαμηλό θείο καθώς και υγραέριο. Όλα αυτά τα προϊόντα έχουν πολύ χαμηλή περιεκτικότητα σε θείο και άλλους ρυπαντές.
Η διεργασία της υδρογονοπυρόλυσης εξαρτάται από τη φύση των πρώτων υλών και τους σχετικούς λόγους των δύο ανταγωνιζόμενων αντιδράσεων, υδρογόνωσης και πυρόλυσης. Βαριές αρωματικές πρώτες ύλες μετατρέπονται σε ελαφρύτερα προϊόντα κάτω από μια ευρεία περιοχή πολύ υψηλών πιέσεων (7.000-14.000kPa) και μέτρια υψηλών θερμοκρασιών (400°-800° C), παρουσία υδρογόνου και ειδικών καταλυτών.
Η κύρια λειτουργία του υδρογόνου είναι συνεπώς: α) Αν η πρώτη ύλη έχει υψηλή περιεκτικότητα σε παραφίνες, η αποτροπή του σχηματισμού πολυκυκλικών αρωματικών ενώσεων. β) Μειωμένος σχηματισμός πίσσας γ) Μειωμένες ακαθαρσίες δ) Αποτροπή σχηματισμού οπτάνθρακα (κωκ) στον καταλύτη. ε) Μετατροπή ενώσεων θείου και αζώτου που βρίσκονται στις πρώτες ύλες σε υδρόθειο και αμμωνία. στ) Επίτευξη καυσίμου υψηλών κετανίων.
Εξωτερικοί σύνδεσμοι
Κατηγορία:Οργανική χημεία Κατηγορία:Χημικές διεργασίες Κατηγορία:Χημικές αντιδράσεις
Δήμος Σάντυ Χιλ
Το Σάντυ Χιλ (αγγλ.: Sandy Hill) είναι ένας από τους 14 δήμους της Ανγκουίλλα. Πρωτεύουσα είναι το ομώνυμο χωριό. Βρίσκεται βορειοανατολικά του νησιού της Ανγκουίλλα.
Δείτε επίσης
Σ
Καλύβια Αναλήψεως Λάρισας
Τα Καλύβια Αναλήψεως είναι οικισμός της Θεσσαλίας στην Περιφερειακή Ενότητα Λάρισας.
Γενικά στοιχεία
Τα Καλύβια Αναλήψεως βρίσκονται στα όρια με την Περιφερειακή Ενότητα Τρικάλων σε υψόμετρο 250 μέτρα ενώ απέχουν περίπου 23 χλμ. Δ.-ΝΔ. από την Ελασσόνα (έδρα του δήμου) και 56 χλμ. ΒΔ. από την Λάρισα (μέσω Τυρνάβου). Ο οικισμός χτίστηκε το 1922 από πρόσφυγες από την Τουρκία. Κατά την απογραφή του 2011 είχε 99 κατοίκους. Αξιοθέατο του χωριού αποτελεί το ξακουστό και θαυματουργό Μοναστήρι της Αναλήψεως του Σωτήρος, στο οποίο πραγματοποιείται λειτουργία και συγχρόνως εκδηλώσεις προς τιμή της Αγίας Ανάληψης.
Σημείωση
Στον ίδιο δήμο υπάρχει ο συνώνυμος οικισμός Καλύβια.
Παραπομπές
Κατηγορία:Χωριά του νομού Λάρισας Κατηγορία:Δήμος Ελασσόνας
Μυρίκη
Η Μυρίκη (επιστ. ονομ.: Myrica) είναι γένος αγγειόσπερμων δικότυλων φυτών της τάξης των Μυρικώδη και της οικογένειας Μυρικοειδή. Περιλαμβάνει περίπου 50 είδη δέντρων ή θάμνων.
Τα δέντρα είναι είτε φυλλοβόλα είτε αειθαλή.
Είδη
Τα γνωστότερα είδη είναι τα εξής:
Εξωτερικοί σύνδεσμοι
Κατηγορία:Μυρικοειδή Κατηγορία:Καλλωπιστικά φυτά Κατηγορία:Αρωματικά φυτά Κατηγορία:Φαρμακευτικά φυτά
Βάγκνερ (αποσαφήνιση)
Το γερμανικό επώνυμο Βάγκνερ (Wagner, αναφέρεται και εξελληνισμένο ως Βάγνερ) σημαίνει κατασκευαστής ή οδηγός αμαξών, αμαξάς. Εκτός από τον περίφημο συνθέτη Ρίχαρντ Βάγκνερ, μπορεί να αναφέρεται σε κάποιο από τα παρακάτω πρόσωπα:
Δείτε επίσης
Βαγκνερ
Α.Ε. Λήμνος
Ιστορία
Η Αθλητική Ένωση Λήμνος ιδρύθηκε το καλοκαίρι του 1987 ύστερα από συγχώνευση τριών παλιών σωματείων της Μύρινας, του Παλλημνιακού, του Αστέρα και των Αργοναυτών. Είναι το μοναδικό σωματείο του λημνιακού ποδοσφαίρου που έχει πάρει μέρος τέσσερις φορές στο πρωτάθλημα Δ΄ Εθνικής
Το πρώτο Δ.Σ. αποτέλεσαν οι: Θεόδωρος Μπαβέας (πρόεδρος), Νίκος Κριαρής (αντιπρ.), Αλέξ. Νάκος (γεν. γραμ.), Αντών. Παπαλιάς (ταμίας), Νικ. Μπιργιώτης (ειδ. γραμ.), Μ. Κολόζος (έφορος ποδοσφαίρου), Ισίδωρος Καραλιάκης (έφορος υλικού), Γ. Σπέτελας, Αθ. Βουλγαρόπουλος, Κ. Σάμπαλος και Ν. Αρετός.
Ως χρώματα της ομάδας επιλέχτηκαν το κίτρινο του Παλλημνιακού, το γαλάζιο του Αστέρα και το κόκκινο των Αργοναυτών και ως έμβλημα ένας ποδοσφαιριστής. Εδρα της ομάδος είναι το Δημοτικό Γυμναστήριο Μύρινας.
Πορεία
thumb|right|190px|Το λάβαρο της ΑΕΛ. Στόχος της συγχώνευσης ήταν η δημιουργία μιας αξιόμαχης ποδοσφαιρικής ομάδας, η οποία θα μπορούσε να ανταγωνιστεί τα σωματεία του Νομού Λέσβου, ώστε να αναδειχθεί πρωταθλήτρια της Ε.Π.Σ. Λέσβου και να λάβει μέρος στο πρωτάθλημα Εθνικής Ερασιτεχνικής κατηγορίας.
Πράγματι τα πρώτα χρόνια της δημιουργίας της κατάφερε να κυριαρχήσει στο τοπικό πρωτάθλημα (Όμιλος Λήμνου της Ε.Π.Σ. Λέσβου) και να αγωνιστεί δυο φορές στο πρωτάθλημα της Δ΄ Εθνικής, τις σεζόν 1989-90 και 1990-91. Όμως, δεν κατάφερε να ξεφύγει από τις τελευταίες θέσεις του ομίλου της και τις δύο περιόδους τερματίζοντας στην προτελευταία θέση. Το 1989-90 πήγε κάπως καλύτερα, αφού ήταν 18η με 25 β. (32-67 γκολ) ενώ το 1990-91 ήταν 21η συγκεντρώνοντας μόλις 13 β. (38-158 γκολ). Αποδείχτηκε ότι υπήρχαν μεγάλες διαφορές, οικονομικές και οργανωτικές, από τις υπόλοιπες ομάδες, τις οποίες δεν μπόρεσε να ξεπεράσει αν και έγιναν προσπάθειες με πρόσληψη προπονητών από την Αθήνα, όπως ο Μπάμπης Σταυρόπουλος.
Επίσης, το 1989 κατέκτησε το Κύπελλο της ΕΠΣ Λέσβου. Στη συνέχεια η Α.Ε.Λ. περιέπεσε σε παρακμή και τα τελευταία χρόνια δεν καταφέρνει να διακριθεί ούτε σε λημνιακό επίπεδο.
Στη Δ΄ Εθνική
Οι παρουσίες της Α.Ε. Λήμνος στη Δ΄ Εθνική και οι θέσεις που κατέλαβε είναι οι εξής:
Τμήμα στίβου
Ο σύλλογος διαθέτει τμήματα στίβου ανδρών και γυναικών. Έχει παρουσία σε λεσβιακό και σε πανελλήνιο επίπεδο, όπως στους Αιγαιοπελαγίτικους Αγώνες Στίβου.
Τμήμα χάντμπολ
Το τμήμα χάντμπολ συστάθηκε το 2013 μετά από προσπάθειες του Γιώργου Παρούση, προπονητή της Εθνικής Ενόπλων χάντμπολ, που υπηρετούσε στο νησί. Η ανδρική ομάδα τη σεζόν 2013-14 μετείχε στην Β΄ Εθνική και προκρίθηκε από τον όμιλό της να αγωνιστεί στους αγώνες κατάταξης για την άνοδο στην Α2΄ Εθνική κατηγορία, όπου δεν τα κατάφερε αφού έκανε δύο ήττες από τον Πανιώνιο (12-36) και τον Έσπερο Καλλιθέας (19-34).
Εξωτερικοί σύνδεσμοι
Κατηγορία:Αθλητικοί σύλλογοι Λήμνου Κατηγορία:Ιδρύσεις αθλητικών συλλόγων το 1987 Κατηγορία:Ποδοσφαιρικές ομάδες Ελλάδας Κατηγορία:Γυναικείες ποδοσφαιρικές ομάδες Ελλάδας Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι στίβου
Χέιζ εντ Γέντινγκ Γιουνάιτεντ
Η Χέιζ εντ Γέντινγκ Γιουνάιτεντ είναι μια αγγλική ποδοσφαιρική ομάδα με έδρα το Ουόκινγκ του Σάρρεϋ. Συμμετέχει στην Κόνφερενς Σάουθ, την έκτη τη τάξει κατηγορία του αγγλικού ποδοσφαίρου. Η ομάδα ιδρύθηκε το 2007 ως αποτέλεσμα της συγχώνευσης μεταξύ των Χέιζ ΦΚ και Γέντινγκ ΦΚ. Δίνει τους εντός έδρας αγώνες της στο Κίνγκφιλντ Στέιντιουμ, χωρητικότητας 6.036 θέσεων. Από την περίοδο 2009-10 έως και την περίοδο 2011-12 συμμετείχε στην Κόνφερενς Πρέμιερ, την πέμπτη κατηγορία Αγγλίας.
Εξωτερικοί σύνδεσμοι
Κατηγορία:Ποδοσφαιρικές ομάδες Αγγλίας Κατηγορία:Ιδρύσεις ποδοσφαιρικών ομάδων το 2007 Κατηγορία:Χέιζ εντ Γέντινγκ Γιουνάιτεντ
Μάρτιν Μπρέιθγουεϊτ
Ο Μάρτιν Μπρεϊθουέιτ (5 Ιουνίου 1991) είναι Δανός ποδοσφαιριστής ο οποίος αγωνίζεται ως επιθετικός για λογαριασμό της ΑΕΚ και της εθνικής ομάδας της Δανίας.
Ξεκίνησε την καριέρα από την Έσμπιεργκ και το 2013 αποκτήθηκε από τη Τουλούζ για 2 εκατομμύρια ευρώ. Το 2017 αποκτήθηκε από την Μίντλεσπρο και δόθηκε δανεικός στην Μπορντώ και στη Λεγανές, με την δεύτερη να τον αποκτά το 2019. Η Μπαρτσελόνα τις 20 Φεβρουαρίου του 2020 πλήρωσε τη ρήτρα ύψους 18 εκατομμυρίων ευρώ. Η μεταγραφή κατάφερε να γίνει εκτός παράθυρου ως επείγουσα μετά τον τραυματισμό του Ουσμάν Ντεμπελέ.
Ο Μπρεϊθουέιτ ήταν επιλέξιμος να αγωνιστεί για την εθνική Γουιάνας, αλλά επέλεξε την εθνική Δανίας. Πραγματοποίησε το ντεμπούτο του με την εθνική αντρών το 2013. Έχει πραγματοποιήσει πάνω από 50 συμμετοχές με το εθνόσημο. Ήταν μέλος των αποστολών της Δανίας στο Μουντιάλ 2018 και στο Euro 2020, όπου έφτασε μέχρι τα ημιτελικά.
Παραπομπές
Κατηγορία:Δανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Δανίας Κατηγορία:Ποδοσφαιριστές Έσμπιεργκ ΦΒ Κατηγορία:Ποδοσφαιριστές Τουλούζ ΦΚ Κατηγορία:Ποδοσφαιριστές Μίντλεσμπρο Φ.Κ. Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Τόμας Ντιλέινι
Ο Τόμας Ντιλέινι (3 Σεπτεμβρίου 1991) είναι Δανός ποδοσφαιριστής ο οποίος αγωνίζεται ως μέσος για λογαριασμό της Μπορούσια Ντόρτμουντ και της εθνικής ομάδας της Δανίας.
Ξεκίνησε την καριέρα του από την Κοπεγχάγη το 2008, με την οποία κατέκτησε πέντε πρωταθλήματα και τέσσερα κύπελλα, και έγινε αρχηγός της. Το 2016 αποκτήθηκε από τη Βέρντερ Βρέμης για μη δημοσιευμένο ποσό. To 2018 αποκτήθηκε από την Μπορούσια Ντόρτμουντ για 20 εκατομμύρια ευρώ.
Πραγματοποίησε το ντεμπούτο του με την εθνική αντρών της Δανίας το 2013. Ήταν μέλος της αποστολής της χώρας στο Μουντιάλ 2018 και στο Euro 2020.
Παραπομπές
Κατηγορία:Δανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Εθνικής Δανίας Κατηγορία:Ποδοσφαιριστές ΦΚ Κοπεγχάγη Κατηγορία:Ποδοσφαιριστές Βέρντερ Βρέμης Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Αέθλιος (μυθολογία)
Ο Αέθλιος, σύμφωνα με την Ελληνική Μυθολογία υπήρξε ο πρώτος μυθικός βασιλιάς της αρχαίας Ήλιδας.
Ήταν γιος του Δία ή του Αιόλου και της Πρωτογένειας (κόρης του Δευκαλίωνα και της Πύρρας), αδελφός του γενάρχη των Ελλήνων Έλληνα (προπάτορας των Αιτωλών και των Επειών) και σύζυγος της Καλύκης. Γιος του ήταν ο Ενδυμίωνας και εγγονός του ο Επειός, ο οποίος έδωσε και το όνομα του στο λαό.
Ο Αέθλιος τιμόταν ως προστάτης των αγώνων ή πανηγύρεων σχεδόν από όλες τις ελληνικές πόλεις της αρχαιότητας.
Πηγές
Αε Κατηγορία:Δευκαλιωνίδες
The Pierces
Παιδικά χρόνια
Οι αδερφές Πιρς με διαφορά δύο χρονών στο Μπέρμιγχαμ της Αλαμπάμα στις Η.Π.Α.. Ταξίδευαν συχνά και έκαναν μαθήματα στο σπίτι τους και όχι στο σχολείο από τους όπως τους περιέγραψαν οι ίδιες χίπιδες γονείς τους. Ο πατέρας τους έπαιζε κιθάρα σε διάφορα συγκροτήματα και η μητέρα τους ήταν ζωγράφος. Εκτεθειμένες στη μουσική και στις τέχνες από νεαρή ηλικία, οι αδερφές Πιρς μεγάλωσαν ακούγοντας Τζόνι Μίτσελ και Σάιμον & Γκαρφάνκελ. Ως παιδιά, τις παρέτρυναν να εξερευνήσουν τη δημιουργική πλευρά τους και συχνά ερμήνευαν σε πάρτι, γάμους και σε εκκλησίες. Η Άλισον ξεκίνησε χορό σε ηλικία τριών ετών, ενώ και οι δύο αδερφές είναι μπαλαρίνες.
Μουσική καριέρα
Στις 10 Αυγούστου 2005, το δεύτερο άλμπουμ τους Light of the Moon κυκλοφόρησε διαμέσου της Universal. Παραγωγός του άλμπουμ ήταν ο Μπράιαν Σπέρμπερ και αποτελούνταν από 11 τραγούδια, τα οποία οι αδερφές Πιρς είτε έγραψαν ή συν-έγραψαν.
Στις 20 Μαρτίου 2007, το τρίτο τους άλμπουμ Thirteen Tales of Love and Revenge κυκλοφόρησε στις Ηνωμένες Πολιτείες. Παραγωγός του άλμπουμ διετέλεσε ο Ρότζερ Γκρίνγουολτ, το οποίο έλαβε θετικές κριτικές κυρίως για το σινγκλ "Boring", που παρωδεί κοσμικές διασημότητες. Το άλμπουμ έχει ένα πιο σκοτεινό και ακραίο στυλ. Κατά διαστήματα χρησιμοποιεί ακορντεόν, φαγκότο, σιτάρ, βιολί και άρπα. Σηματοδοτεί μια οριστική αλλαγή στην κατεύθυνση του συγκροτήματος, το οποίο ήταν γνωστό ως ένα συγκρότημα φολκ ροκ.
Εξωτερικοί σύνδεσμοι
Κατηγορία:Μουσικά ντουέτα αδελφών Κατηγορία:Αμερικανικά μουσικά ντουέτα Κατηγορία:Οικογενειακά μουσικά συγκροτήματα Κατηγορία:Μουσικά συγκροτήματα από την Αλαμπάμα Κατηγορία:Μουσικά συγκροτήματα από Νέα Υόρκη (πολιτεία)
Δήμος Μπλόουινγκ Πόιντ
Το Μπλόουινγκ Πόιντ (αγγλ.: Blowing Point) είναι ένας από τους 14 δήμους της Ανγκουίλλα. Πρωτεύουσα είναι το ομώνυμο χωριό. Βρίσκεται στη νότια ακτή του νησιού και αποτελεί τερματικό πορθμείο που συνδέει την Ανγκουίλλα με το γειτονικό Άγιο Μαρτίνο.
250px|right 250px|left
Δείτε επίσης
Μ
Κνίδωση
Η Κνίδωση ή Ελ τιγκριτιδα (El tigreria) είναι δερματολογικό νόσημα που ανήκει στα λεγόμενα «σχηματώδη ερυθήματα». Η κνίδωση είναι μία αγγειακή αντίδραση του δέρματος που οφείλεται στη μαζική αποκοκκίωση των μαστοκυττάρων, με αποτέλεσμα την απελευθέρωση ισταμίνης. Η αντίδραση αυτή μπορεί να επεκταθεί και σε άλλα όργανα, απειλώντας ζωτικές συστηματικές λειτουργίες. Η χαρακτηριστική δερματολογική εικόνα παρουσιάζει πολλαπλούς πομφούς (ερυθρά επάρματα του δέρματος) και συνοδεύεται από έντονο κνησμό. Οι πομφοί έχουν την τάση να εξαφανίζονται εντός 24 ωρών και να επανεμφανίζονται στα ίδια ή άλλα σημεία. Η κνίδωση μπορεί να οφείλεται σε φάρμακα, λοιμώξεις, τροφές, αυτοάνοσα νοσήματα, φυσικά αίτια (πίεση, θερμότητα, ηλιακή ακτινοβολία) παρασίτωση, αλλά τις περισσότερες φορές είναι ιδιοπαθής. Επειδή όμως ενίοτε δημιουργεί ενοχλήματα από τένοντες, νεύρα και αρθρώσεις, οι ασθενείς πέραν του δερματολόγου, κατά λάθος, συχνά απευθύνονται σε ορθοπεδικό ιατρό.
Ετυμολογία του όρου
Ετυμολογικά, "κνίδη" είναι στα αρχαία Ελληνικά το γνωστό φυτό τσουκνίδα (τσού-ζει + κνίδ-ωση). Κνίδωση λέγεται στα αρχαία ελληνικά η δερματολογική φαγούρα και κατ’ επέκταση η ομώνυμη κνιδωτική δερματοπάθεια. Ονομάζεται και ουρτικάρια, από το επιστημονικό (λατινικό) όνομα της τσουκνίδας, που είναι Urtica.
Συχνότητα
Η αλλεργική κνίδωση και το αγγειονευρωτικό οίδημα παρουσιάζονται είτε με οξεία μορφή είτε με χρόνια, διάρκειας άνω των 6 εβδομάδων. Εμφανίζονται σε όλες τις ηλικίες, συνηθέστερα όμως μεταξύ 20-30 ετών. Η συχνότητα της κνίδωσης ενδεχομένως να είναι ακόμα μεγαλύτερη από την αναφερόμενη στη βιβλιογραφία, αφού όταν το εξάνθημα περιορίζεται στο δέρμα, οι ασθενείς δεν προσφεύγουν συνήθως σε γιατρό.Σε κάθε περίπτωση, οι μεμονωμένες κυψέλες εξαφανίζονται μέσα σε λίγες έως 24 ώρες, αλλά έρχονται σε ενα αλλο (ή ίσως στο ίδιο) σημείο και πάλι έως ότου η ασθένεια υποχωρήσει. Αυτό μπορεί να διαρκέσει για μέρες, αλλά να πάρει και χρόνια, ανάλογα με την μορφή κνίδωσης. Υπάρχουν ελαφρές μορφές με σποραδική εκδήλωση και άλλες μορφές με περιορισμένη εντόπιση, τέτοια που ο ασθενής δεν δίνει ιδιαίτερη σημασία.
Συμπτώματα
Η κνίδωση είναι παροδικό δερματικό εξάνθημα, συνιστάμενο από μια περιγεγραμμένη λευκάζουσα έπαρση του δέρματος (τον πομφό), που περιβάλλεται από ερυθρά άλω. Η κνίδωση, λοιπόν, χαρακτηρίζεται από την εμφάνιση ενός ή περισσοτέρων - συνήθως πολλαπλών - πομφών, δηλαδή βλαβών που έχουν λευκορόδινη ή ερυθηματώδη χροιά, κηλιδώδες κυκλικό σχήμα και παροδικό χαρακτήρα.
Το Αγγειονευρωτικό οίδημα ή Αγγειοοίδημα
Αν συμβεί προσβολή των αγγείων και των ιστών (π.χ. τένοντες, έλυτρα, αρθρώσεις κλπ.) στον υποδόριο και στον υποβλεννογόνιο χώρο, σχηματίζεται ένα σαφώς περιγεγραμμένο, ενίοτε επώδυνο, οίδημα, το λεγόμενο αγγειονευρωτικό ή αγγειακό ή απλώς αγγειοοίδημα.
Το αγγειοοίδημα μπορεί να εμφανιστεί μόνο του ή σε συνδυασμό με κνίδωση. Οι ασθενείς  που παρουσιάζουν κνίδωση έχουν μεγαλύτερη πιθανότητα να παρουσιάσουν αγγειοοίδημα. Εκτός από τα οιδήματα στο δέρμα μπορεί να φουσκώσουν η γλώσσα και ο λάρυγγας του ασθενή οπότε κινδυνεύει η ζωή του από ασφυξία και είναι απαραίτητη η άμεση μεταφορά του σε νοσοκομείο.
Αίτια της κνίδωσης
Η αιτιολογία της κνίδωσης δεν είναι ενιαία. Ενοχοποιούνται ανοσολογικοί (αλλεργικοί) ή μη ανοσολογικοί μηχανισμοί. Η πιο δραματική μορφή κνίδωσης, η oξεία αλλεργική κνίδωση, οφείλεται στην κινητοποίηση μιας αλλεργικής αντίδρασης μέσω της ανοσοσφαιρίνης IgE. Η IgE προσκολλάται στα σιτευτικά κύτταρα και τα διεγείρει προς έκκριση ουσιών οι οποίες προκαλούν την αλλεργική αντίδραση (π.χ. ισταμίνη). Οι περισσότεροι από τους ασθενείς με αυτή την αντίδραση, είναι άτομα με ατοπική προδιάθεση (αλλεργικοί). Η ανωτέρω ανοσοσφαιρίνη Εψιλον (ΙgE) μπορεί να εμφανιστεί σε κληρονομικώς προδιατεθειμένα (ατοπικά) άτομα ή να προκληθεί από την επαφή ή είσοδο μιας ξένης ουσίας, με την οποία συνήθως το άτομο δεν είναι εξοικειωμένο (γύρη, οικιακή σκόνη, μύκητες, χημικές ουσίες, φάρμακα, κ.λπ.).
Οξεία αλλεργική κνίδωση
Δυστυχώς, σε μεγάλο αριθμό περιπτώσεων, δεν μπορεί να εντοπισθεί το αίτιο αυτής της μορφής της κνίδωσης, ακόμα και σε ασθενείς πού γίνονται εκτεταμένα αλλεργικά δερματικά Tests.
Μη αλλεργική κνίδωση
Η μη αλλεργική κνίδωση οφείλεται σε διάφορα αίτια όπως είναι το ψύχος, το ηλιακό φως (και οι δύο αυτές μορφές μπορεί να εμφανιστούν στα μπάνια της καλοκαιρινής περιόδου), η επαφή με μια χημική ουσία ή η συνεχής πίεση στο δέρμα π.χ. από μια τσάντα ή ζώνη κ.ά.
Χολινεργική κνίδωση
Η κνίδωση τέλος, μπορεί μερικές φορές να αποτελεί μια από τις εκδηλώσεις κάποιου γενικευμένου, συστηματικού νοσήματος (μελαγχρωστική κνίδωση, υπερθυρεοειδισμός, νεανική ρευματοειδής αρθρίτιδα κ.ά.).
Κνίδωση από φυσικά αίτια
Μια μορφή κνίδωσης, είναι η κνίδωση από φυσικά αίτια. Τα φυσικά αίτια που ενοχοποιούνται για την παραπάνω μορφή της κνίδωσης, είναι τα εξής:
Οι διάφορες μορφές της κνίδωσης από φυσικά αίτια εμφανίζονται σε συνδυασμό με την κοινή κνίδωση ή και μεταξύ τους. Αποτελούν το 20% περίπου όλων των μορφών κνίδωσης.
Κνίδωση εκ ψύχους
Πρόκειται για μια μορφή κνίδωσης, είτε οικογενή είτε ιδιοπαθή, στην οποία οι ασθενείς λίγα λεπτά (συνήθως 30 λεπτά) μετά από έκθεση σε κρύο νερό, πάγο, ή κρύο αέρα, εμφανίζουν πομφούς κνίδωσης. Έχουν αναφερθεί σπάνιες μορφές θανάτου από κολύμβηση σε κρύα νερά, μέσω αλλεργικού αναφυλακτικού σόκ και καλό είναι να είναι ενημερωμένοι αυτοί οι ασθενείς. Σε μερικές περιπτώσεις η κνίδωση εκ ψύχους συσχετίζεται με λήψη του μυκητοκτόνου φαρμάκου γκριζεοφουλβίνη, και άλλοτε σχετίζονται με τη νόσο κρυοσφαιριναιμία, άλλοτε δε αποτελούν επιπλοκή υπάρχουσας σύφιλης. Πάντως οι περισσότερες περιπτώσεις είναι αγνώστου αιτιολογίας. Ένα καλό τεστ για την τεκμηρίωση της διάγνωσης είναι η τοποθέτηση πάγου στο αντιβράχιο για λίγα λεπτά και μετά από αφαίρεσή του παρακολουθείται το δέρμα για την εμφάνιση πομφών κνίδωσης για τα επόμενα 10 λεπτά. Το πλέον κατάλληλο φάρμακο για την κνίδωση εκ ψύχους είναι η κυπροεπταδίνη σε δόση 16-32mg την ημέρα σε κατανεμημένες δόσεις (κυκλοφορεί σε δισκία 4mg), και ενίοτε συγχορηγείται και τερβουταλίνη σε δόση 5mg, 3 φορές την ημέρα και θεοφυλλίνη 150mg, 3 φορές την ημέρα επίσης.
Ανεύρεση της αιτίας
Η αναζήτηση του αιτίου της κνίδωσης απαιτεί μεγάλη προσπάθεια εκ μέρους του γιατρού και αρκετά χρήματα εκ μέρους του ασθενούς. Επειδή η νόσος είναι συνήθως οξεία και αυτοπεριοριζόμενη, στα περισσότερα περιστατικά βοηθά και αρκεί η λήψη ενός καλού ιστορικού και η κλινική εξέταση. Διαφορετική είναι βέβαια η περίπτωση της χρόνιας κνίδωσης που μπορεί να είναι ιδιοπαθής, ενδέχεται όμως να υποκρύπτει (και) μια γενικευμένη πάθηση. Για παράδειγμα άτομα πού ταλαιπωρήθηκαν επί καιρό από αλλεργική κνίδωση, βρέθηκε μετά από έλεγχο αργότερα ότι έπασχαν από αρχικό στάδιο λευχαιμίας ή λεμφώματος Hodgkin ή Non Hodgkin. Γι αυτό καλό είναι σε μια επιμένουσα περίπτωση ασθενούς με αλλεργική κνίδωση πού αποτυγχάνει να την αντιμετωπίσει ο δερματολόγος, καλό είναι ο ασθενής να παραπέμπεται σε κάποιο ειδικό παθολόγο ή αιματολόγο, ώστε να διερευνηθεί με εξετάσεις αίματος και μαγνητική τομογραφία θώρακος και κοιλίας, μήπως τυχόν ανευρεθούν ύποπτα ευρήματα λεμφώματος. Εφόσον ανευρεθεί το υπεύθυνο αίτιο, η ριζικότερη θεραπεία συνίσταται όπως είναι φυσικό, στην απομάκρυνσή του.
Διάγνωση
Η διάγνωση της κνίδωσης, τόσο της oξείας όσο και της χρόνιας, τίθεται με τη βοήθεια της κλινικής εικόνας και του ιστορικού. Η εμφάνιση των πομφών είναι ιδιαίτερα χαρακτηριστική, όπως επίσης και η συζήτηση με τον ασθενή, από την οποία εύκoλα προκύπτει ο παροδικός, φευγαλέoς και υποτροπιάζων χαρακτήρας των βλαβών. Εάν από το ιστορικό του ασθενούς προκύπτει υποψία για μια από τις μορφές της κνίδωσης από φυσικό αίτιο, η δοκιμασία πρόκλησης συνήθως θέτει τη σωστή διάγνωση. Όταν δεν προκύπτει κάποια σαφής αιτία από το ιστορικό του ασθενούς, συνιστάται η διενέργεια εξετάσεων αίματος για αποκλεισμό συστηματικής νόσου:.
Εξετάσεις για τη διερεύνηση της χρόνιας κνίδωσης
Γίνεται γενική αίματος (ελέγχουμε τα ηωσινόφιλα κύτταρα, πού συχνά είναι αυξημένα πάνω από 5%) και γενική εξέταση ούρων, έλεγχος της ταχύτητας καθίζησης των ερυθρών (ΤΚΕ), ουρία, κρεατινίνη, γλυκόζη, CRP, RF, ANA. Στην κνίδωση εκ ψύχους γίνονται συνήθως διαφορετικές εξετάσεις και αντιπυρηνικά αντισώματα αλλά σπάνια αποφαίνονται χρήσιμα στη διάγνωση. Εχουν, τέλος, αναφερθεί περιπτώσεις ενός πρόδρομου συνδρόμου Ηπατίτιδας Β πού εκδηλώνεται με κνίδωση και καλό είναι να γίνονται ηπατικά τεστ. Σπάνια, οι παθήσεις του θυρεοειδούς, ιδίως ο υπερθυρεοειδισμός, εκδηλώνονται και με κνίδωση και καλό είναι να γίνονται και οι κατάλληλες εξετάσεις. Τέλος, τα τελευταία χρόνια καλό είναι οι ασθενείς να ελέγχονται για αντισώματα AIDS (ΗIV Test) νόσος κατ εξοχήν διαταραχής του ανοσοποιητικού συστήματος.
Θεραπεία
Η μόνιμη θεραπεία της Κνίδωσης όπου δεν έχει βρεθεί το αίτιο, με τα σημερινά επιστημονικά δεδομένα είναι ανέφικτη. Βέβαια, υπάρχουν περιπτώσεις ασθενών πού αυτοϊώνται κάποτε αυτόματα. Καμία μέθοδος της κλασσικής ιατρικής, αλλά και καμία μέθοδος εναλλακτικών μορφών ιατρικής, όπως είναι η ομοιοπαθητική ή ο βελονισμός, δεν απέδειξε τεκμηριωμένα ότι μπορεί μόνιμα να θεραπεύσει την κνίδωση. Η σημερινή θεραπεία της κλασσικής ιατρικής για την κνίδωση είναι καθαρά συμπτωματική. Πρακτικά όμως, εφ' όσον προκύψει η ύπαρξη κάποιου εκλυτικού παράγοντα κνίδωσης από το ιστορικό του ασθενούς, συνιστάται η αποφυγή του (π.χ. σοκολάτα, γαριδάκια, ξηροί καρποί, στρές, αλκοόλ, συντηρητικά, κλπ.). Ιδιαίτερα, συνιστάται η αποφυγή των παραγόντων εκείνων που προκαλούν κνίδωση από φυσικά αίτια, έτσι:
Νεότερα φάρμακα
Η νεώτερη σχετικά ουσία Λοραταδίνη και η σετιριζίνη δεν εμφανίζει τέτοιου είδους αλληλεπιδράσεις και χρησιμοποιείται πιο πολύ την εποχή 1995-2000. Από τα νεώτερα αντιισταμινικά, η πλέον σύγχρονη δραστική ουσία που κυκλοφόρησε το 2000 ταυτόχρονα στις περισσότερες χώρες της Ευρώπης, είναι η μιζολαστίνη. Η Μιζολαστίνη (Mizolastine) αποτελεί έναν πολύ ισχυρό και εκλεκτικό ανταγωνιστή των Η1 υποδοχέων της ισταμίνης και εμφανίζει την υψηλότερη χημική συγγένεια με αυτούς. Εμφανίζει επίσης τη μοναδική ιδιότητα αναστολής της 5-λιποξυγενάσης και έτσι αποκτά ιδιότητες αντιλευκοτριενικές, γεγονός ιδιαίτερα σημαντικό στην αντιμετώπιση της αλλεργικής φλεγμονής. Η αποτελεσματικότητα της μιζολαστίνης εμφανίζεται ιδιαίτερα υψηλή στην αντιμετώπιση της κνίδωσης, ακόμη και στις φυσικές κνιδώσεις, χωρίς κατασταλτική ή αντιχολινεργική δράση, και χωρίς εμφάνιση αθροιστικών φαινομένων. Ένα καλό αντιϊσταμινικό νέας γενιάς είναι η λεβοσετριζίνη που δεν προκαλεί υπνηλία. Εάν κριθεί απαραίτητο και εφόσον κάποια καταστολή είναι επιθυμητή, μπορεί να χρησιμοποιηθεί ως φαρμακευτική αγωγή κάποιο αντιισταμινικό πρώτης γενεάς. Σε περιπτώσεις χρόνιας κνίδωσης ανθιστάμενης στη θεραπεία με Η1 αντιισταμινικά, είναι δυνατόν να χρησιμοποιηθεί ο συνδυασμός Η1 και Η2 αντιισταμινικών. Στα H2 αντιϊσταμινικά ανήκει η Ρανιτιδίνη φάρμακο για το έλκος δωδεκαδακτύλου και τη γαστρίτιδα. (Χαράλαμπος Γκούβας, 2007)
Τοπική θεραπεία (στο δέρμα)
Η τοπική θεραπεία με διάφορες λ.χ. αλοιφές κορτικοειδών, παρέχει ποικίλα αποτελέσματα αλλά δεν τυγχάνει ευρείας εφαρμογής. Οι περισσότερες αλοιφές που περιέχουν αντιϊσταμινικά, οι οποίες επιπλέον ενδέχεται να προκαλέσουν φαινόμενα φωτοευαισθησίας. Πιο αποτελεσματικές είναι οι διάφορες αντικνησμώδεις αλοιφές που περιέχουν κάμφορα, μινθόλη, φαινόλη κλπ. Μπορούμε να παραγγείλουμε στο φαρμακείο μια λοσιόν με 0.5% camphor, 0.5% menthol, και 0.5% Phenol και η οποία θα επαλείφεται στις βλάβες.
Άλλες θεραπείες
Στις χρόνιες μορφές κνίδωσης δοκιμάζονται και πάλι οι παραπάνω αντιισταμινικές ουσίες, πολλές φορές σε εναλλάξ χορήγηση. Στις επίμονες και ανθεκτικές περιπτώσεις μπορεί να δοκιμαστούν: 1) Η λεγόμενη δίαιτα αποκλεισμού κατά την οποία αποφεύγονται για 3 περίπου μήνες τα προϊόντα γάλακτος, τα οινοπνευματώδη, τα μανιτάρια, τα οστρακοειδή, η σοκολάτα, οι φράουλες, οι ξηροί καρποί, οι χυμοί τομάτας σε κονσέρβα και τα καπνιστά κρέατα, και 2) Η αποφυγή σαλικυλικών ουσιών όχι μόνο της ασπιρίνης αλλά και άλλων σαλικυλικών αλάτων που περιλαμβάνονται σε διάφορους φαρμακευτικούς συνδυασμούς ή τρόφιμα. Τέλος, έχουν δοκιμαστεί με επιτυχία διάφορα φάρμακα άλλων κατηγοριών όπως ο αναστολέας των διαύλων ασβεστίου, νιφεδιπίνη, το αντικαταθλιπτικό δοξεπίνη και ο διεγέρτης των αδρενεργικών υποδοχέων τερβουταλίνη. (Χαράλαμπος Γκούβας, 2008).
Χρήση κορτιζόνης
Τα συστηματικά κορτικοστεροειδή δεν συνιστώνται στην αντιμετώπιση της κνίδωσης, παρά μόνο σε μεμονωμένες περιπτώσεις και για βραχύ χρονικό διάστημα. Η κορτιζόνη και τα παράγωγα (πρεδνιζόνη) δεν είναι φάρμακα εκλογής στην κνίδωση, μπορεί όμως να χορηγηθούν σε επιλεγμένες περιπτώσεις εάν και έχουν αστοχήσει τα προηγούμενα φάρμακα και εφόσον δεν υπάρχει αντένδειξη για τη χορήγησή τους. Δρουν τόσο στην οξεία όσο και τη χρόνια κνίδωση, η διακοπή τους όμως ακολουθείται αρκετά συχνά από υποτροπή του εξανθήματος. Σε αυτές τις δύσκολες και ανθεκτικές περιπτώσεις, κρίνεται συνεπώς ενδεδειγμένη η παρέμβαση δερματολόγου ή αλλεργιολόγου γιατρού. Πιθανόν ο ασθενής να χρειασθεί να υποβληθεί σε δερματολογικά αλλεργικά τεστ με σκοπό την ανεύρεση του υπεύθυνου αλλεργιογόνου και στη συνέχεια να γίνει θεραπεία απευαισθητοποίησης.
Πρόγνωση
Η κνίδωση διαρκεί συνήθως από λίγες μέρες έως 6 εβδομάδες. Το 50% των ασθενών πού η κνίδωσή τους διαρκεί πάνω από 6 εβδομάδες θα την έχουν για πολλά χρόνια, εφόσον όμως είναι καλά ενημερωμένοι δεν αποτελεί επικίνδυνη πάθηση.
Γιώργος Φωτιάδης
Ο Γιώργος Φωτιάδης (1872-1909) ήταν Έλληνας λογοτέχνης που ασχολήθηκε με το δοκίμιο, το μυθιστόρημα και τη συγγραφή θεατρικών έργων.
Βιογραφία
Γεννήθηκε το 1872 στην Κρώμνη Χαλδίας της Οθωμανικής Αυτοκρατορίας και ήταν το τέταρτο από τα πέντε παιδιά των Κωνσταντίνου και Ζαφίρας Φωτιάδη. Αφού τελείωσε το δημοτικό στη γενέτειρά του στη συνέχεια φοίτησε στο Γυμνάσιο Τραπεζούντας από το οποίο εξήλθε παιδαγωγός. Στη συνέχεια λόγω οικονομικών προβλημάτων μετανάστευσε στο Μπατούμι όπου εργάστηκε σε ιδιωτική επιχείρηση. Αργότερα κατάφερε να συνεχίσει τις σπουδές του φοιτώντας πρώτα στο Φροντιστήριο Τραπεζούντας και έπειτα στη νομική σχολή του Πανεπιστημίου Αθηνών από όπου αποφοίτησε με άριστα το 1896. Το επόμενο έτος πολέμησε ως εθελοντής στον ελληνοτουρκικό πόλεμο όπου μάλιστα τραυματίστηκε.
Το 1898 επέστρεψε στην Τραπεζούντα και την επόμενη χρονιά μετανάστευσε εκ νέου στο Μπατούμι όπου εγκαταστάθηκε μόνιμα μετά από ένα σύντομο και άτυχο επαγγελματικό πέρασμα από τη Μόσχα και την Αγία Πετρούπολη που συν τοις άλλοις επιβάρυνε και την υγεία του. Στο Μπατούμ άσκησε αρχικά τη δικηγορία την οποία όμως εγκατέλειψε γρήγορα απογοητευμένος και προσλήφθηκε στην επιχείρηση Έλληνα εμπόρου, ασχολούμενος παράλληλα με τη λογοτεχνία. Πέθανε στις 2 Ιανουαρίου του 1909 στο Αχαλτσύχ της σημερινής Γεωργίας από φυματίωση.
Έργο
Ο Φωτιάδης ασχολήθηκε από νεαρή ηλικία με τη λογοτεχνία γράφοντας αρχικά ποιήματα τα οποία δημοσίευσε με φιλολογικό ψευδώνυμο στην εφημερίδα Αστήρ του Πόντου. Το ίδιο χρονικό διάστημα έγραψε και κάποια θεατρικά έργα που παίχτηκαν από μαθητές σχολείων της Τραπεζούντας σε δική του σκηνοθεσία. Μετά από χρόνια, όταν ήταν πια μόνιμα εγκατεστημένος στη Γεωργία ασχολήθηκε εκ νέου με τη λογοτεχνία γράφοντας τα σπουδαιότερα από τα έργα του. Αν και έγραψε γύρω στα είκοσι έργα από αυτά σώζονται ολόκληρα μόνο τα θεατρικά «Η προξενεία», «Τα σκοτάδια» και τα «Τα μισόφωτα» ενώ το τελευταίο του πόνημα με τίτλο «Το φως» έμεινε ανολοκλήρωτο εξαιτίας του πρόωρου θανάτου του.
Από όλη τη λογοτεχνική παραγωγή του Φωτιάδη, το σημαντικότερο έργο του είναι «Τα σκοτάδια», γνωστό και ως «Λαζάραγας». Γράφτηκε την ποντιακή διάλεκτο, θεωρείται το πρώτο ελληνικό αντικαπιταλιστικό θεατρικό και παίχτηκε για πρώτη φορά λίγο καιρό πριν ο συγγραφέας του πεθάνει, αποκτώντας μεγάλη απήχηση και προβολή κυρίως μετά την εγκαθίδρυση της ΕΣΣΔ.
Ιδεολογία και αποτίμηση
Η ιδεολογία του Φωτιάδη διαμορφώθηκε μέσα από την επιρροή που του άσκησαν τα ρεύματα του σοσιαλισμού και του δημοτικισμού που συνάντησε κατά την παραμονή του στην Ελλάδα σε συνδυασμό με τις επαναστατικές ιδέες που κυριαρχούσαν στη Ρωσία των αρχών του 20ού αιώνα και οδήγησαν στην αποτυχημένη εξέγερση του 1905, την οποία υποστήριξε και ο ίδιος ως μενσεβίκος ενώ λίγο καιρό αργότερα προσήλθε στις τάξεις των μπολσεβίκων. Παράλληλα είχε διαμορφώσει αντιπολεμικές και ρομαντικές απόψεις.
Ο Φωτιάδης συνέβαλε αποφασιστικά στη διάδοση των σοσιαλιστικών ιδεών στον Πόντο και επηρέασε αρκετούς διανοούμενους που μετά το 1918 αναγκάστηκαν να καταφύγουν στη Ρωσία λόγω της επιστροφής των εδαφών του ανατολικού Πόντου στην Τουρκία. Παράλληλα θεωρείται σημαντική μορφή της ελληνικής λογοτεχνίας της Σοβιετικής Ένωσης.
Παραπομπές
Κατηγορία:Έλληνες θεατρικοί συγγραφείς Κατηγορία:Μπολσεβίκοι Κατηγορία:Μενσεβίκοι Κατηγορία:Ποντιακός Ελληνισμός
Αχαιός ο Συρακούσιος
Ο Αχαιός ο Συρακούσιος ήταν Έλληνας ποιητής της κλασικής εποχής.
Βιογραφία
Ήταν από τις Συρακούσες της Σικελίας. Ελάχιστες πληροφορίες έχουν σωθεί για τη ζωή και το έργο του από το Λεξικό του Σουίδα, αυτό της Ευδοκίας και του Φαβωρίνου.
Παραπομπές
Κατηγορία:Αρχαίοι Έλληνες τραγικοί ποιητές Κατηγορία:Αρχαίοι Συρακούσιοι
Οκλαχόμα Σίτι Θάντερ
Οι Οκλαχόμα Σίτι Θάντερ (αγγλικά: Oklahoma City Thunder) είναι αμερικανική επαγγελματική ομάδα καλαθοσφαίρισης με έδρα το Οκλαχόμα Σίτι στην πολιτεία των ΗΠΑ, Οκλαχόμα. Συμμετέχουν στην Δυτική Περιφέρεια του NBA, στην κατηγορία Northwest. Αγωνίζονται στο γήπεδο Chesapeake Energy Arena, χωρητικότητας 18.203 θεατών.
Η ομάδα ιδρύθηκε ως Σιάτλ Σούπερσονικς (Seattle Supersonics) το 1967 στο Σιάτλ της πολιτείας του Ουάσινγκτον όπου και αγωνίστηκε για 41 χρόνια. Ως Σιάτλ Σούπερσονικς προκρίθηκαν στα πλέι-οφ του ΝΒΑ 22 φορές κερδίζοντας 6 φορές τον τίτλο της κατηγορίας τους και ένα πρωτάθλημα ΝΒΑ το 1979. Το 2008 η ομάδα άλλαξε ιδιοκτησία και λόγω διαφωνίας του νέου ιδιοκτήτη με τον δήμο της πόλης μετακόμισε στην Οκλαχόμα Σίτι όπου μετονομάστηκε σε Οκλαχόμα Σίτι Θάντερ.
Στο Οκλαχόμα Σίτι, οι Θάντερ προκρίθηκαν στα πλέι-οφ για πρώτη φορά την περίοδο 2009–10 όπου αποκλείστηκαν στο πρώτο γύρο από τους Λος Άντζελες Λέικερς. Την περίοδο 2010–11 κέρδισαν τον τίτλο κατηγορίας αλλά αποκλείστηκαν στα τελικά της δυτικής περιφέρειας του ΝΒΑ από τους μετέπειτα πρωταθλητές Ντάλας Μάβερικς. Την περίοδο 2011–12 προκρίθηκαν στα τελικά του ΝΒΑ αποκλείοντας στη σειρά τους πρωταθλητές της προηγούμενης χρονιάς Ντάλας Μάβερικς, τους Λος Άντζελες Λέικερς και τους Σαν Αντόνιο Σπερς.
Λογότυπο και αμφίεση
Τα παραδοσιακά χρώματα των Σιάτλ Σούπερσονικς ήταν το πράσινο, το κίτρινο και το λευκό. Η αμφίεση των εντός έδρας αγώνων ήταν λευκή, ενώ η εκτός έδρας πράσινη. Έπειτα από τη μετεγκατάσταση και μετονομασία της ομάδας σε Οκλαχόμα Σίτι Θάντερ, στις 8 Νοεμβρίου του 2012 έγινε η παρουσίαση των νέων χρωμάτων, όπου το πράσινο έδωσε τη θέση του στο μπλε και το κόκκινο, με το πρώτο να χρησιμοποιείται στην εκτός έδρας αμφίεση, ενώ η εντός έδρας παρέμεινε λευκή, σε συνδιασμό με τα νέα στοιχεία της ομάδας.
Το λογότυπο της ομάδας έχει εξελιχθεί με το πέρασμα του χρόνου. Το πρώτο λογότυπο της ομάδας παρουσιάστηκε με την ίδρυσή της το 1967. Κύριο στοιχείο του λογότυπου των Σίατλ Σούπερσονικς αποτελούσε μία μπάλα καλαθοσφαίρισης σε διάφορες εκδοχές. Η παρουσίαση του πρώτου λογότυπου ως Οκλαχόμα Σίτι Θάντερ έγινε στις 3 Σεπτεμβρίου 2008. Σύμφωνα με τον ιδιοκτήτη Κλέι Μπένετ, το λογότυπο της ομάδας πήρε πολλά από τα στοιχεία του από άλλες αθλητικές ομάδες της Οκλαχόμα, όπως το Πανεπιστήμιο των Οκλαχόμα Σούνερς (University of Oklahoma Sooners) και το Πολιτειακό Πανεπιστήμιο των Οκλαχόμα Κάουμποϊς (Oklahoma State University Cowboys). Το ενιαίο σχέδιο παρουσιάστηκε στις 29 Σεπτεμβρίου, 2008.
Γήπεδα
thumb|238px|Το Chesapeake Energy Arena το 2008
Ρόστερ
.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1967 Κατηγορία:Ιδρύσεις αθλητικών συλλόγων το 2008 Κατηγορία:Ιδρύσεις ομάδων καλαθοσφαίρισης το 1967
Στάσεις στο σεξ
Οι στάσεις στο σεξ είναι στάσεις που μπορεί να πάρουν οι άνθρωποι κατά τη διάρκεια συνουσίας ή άλλων σεξουαλικών δραστηριοτήτων. Οι σεξουαλικές πράξεις περιγράφονται σε γενικές γραμμές από τις θέσεις που λαμβάνουν οι συμμετέχοντες για να εκτελέσουν τις εν λόγω πράξεις. Αν και η σεξουαλική επαφή περιλαμβάνει γενικά τη διείσδυση του σώματος ενός ατόμου από ένα άλλο, οι στάσεις στο σεξ συνήθως περιλαμβάνουν διεισδυτική ή μη-διεισδυτική σεξουαλική δραστηριότητα.
Τρεις κατηγορίες επαφής χρησιμοποιούνται ευρέως: κολπική συνουσία, με τη συμμετοχή κολπική διείσδυσης, πρωκτική διείσδυση, και το στοματικό σεξ, που περιλαμβάνει τη διέγερση σεξουαλικών οργάνων με το στόμα. Οι σεξουαλικές πράξεις μπορεί επίσης να περιλαμβάνουν άλλες μορφές διέγερσης των γεννητικών οργάνων, όπως ατομικό ή αμοιβαίο αυνανισμό, ο οποίος μπορεί να περιλαμβάνει τρίψιμο ή διείσδυση με τη χρήση δακτύλων ή χεριών ή με μία συσκευή, όπως ένα ντίλντο ή δονητής. Υπάρχουν πολλές στάσεις σεξ, που οι συμμετέχοντες μπορεί να εφαρμόσουν σε οποιοδήποτε από αυτά τα είδη της σεξουαλικής επαφής ή πράξης. Ορισμένοι συγγραφείς έχουν υποστηρίξει ότι ο αριθμός των θέσεων σεξ είναι ουσιαστικά απεριόριστες.
Γενικά οι στάσεις εξαρτώνται από την ψυχολογία, τον συναισθηματισμό, το χαρακτήρα αλλά και την εφευρετικότητα του καθενός από τους δύο συντρόφους. Το παλαιότερο πιθανότατα σύγγραμμα στο οποίο περιγράφονται στάσεις στο σεξ με αναλυτική μορφή είναι το Κάμα Σούτρα ένα αρχαίο ινδικό κείμενο σανσκριτικής λογοτεχνίας το οποίο χρονολογείται από το 2ο αιώνα μ.Χ.
Παρακάτω, ακολουθούν κοινώς χρησιμοποιούμενες στάσεις:
Αποκλειστικά διεισδυτικές στάσεις
Αυτες οι στάσεις περιλαμβάνουν την διείσδυση ενός φαλλικού αντικειμένου (όπως το πέος, strap on και αλά) στον κόλπο, πρωκτό ή και στόμα.
Η «ιεραποστολική» στάση
μικρογραφία|220x220px|Η ιεραποστολική στάση|εναλλ.=
Στα τέσσερα
Ο παθητικός σύντροφος κάθεται στα τέσσερα με το κορμί του σε οριζόντια στάση και ο ενεργητικός σύντροφος εισέρχεται από πίσω κολπικά ή πρωκτικά με το πέος του ή με την χρίση strap-on. Η στάση είναι γνωστή και με αγγλική ονομασία doggy style ή στάση 42. Παραλλαγές αυτής της στάσεις μπορεί να είναι:
Στάση του κουταλιού
μικρογραφία|220x220px|Η στάση του κουταλιού|εναλλ.=
Σε αυτήν την στάση και οι δυο σύντροφοι κάθονται πλαγιά και έχουν την ίδια κατεύθυνση. Ο ενεργητικός σύντροφος διεισδύει από πίσω.
Σύντροφος από πάνω
μικρογραφία|Στάση με τη γυναίκα από πάνω|εναλλ.=
Ο άντρας ξαπλώνει ανάσκελα και ο/η σύντροφος κάθεται επάνω του. Χαρακτηριστικά, στη στάση αυτή:
«Κρεμαστή» συνουσία
μικρογραφία|κρεμαστή συνουσία|εναλλ.= Ο άντρας στέκεται όρθιος και στηρίζεται με την πλάτη στον τοίχο και κρατά από τους μηρούς τη γυναίκα, η οποία κρέμεται από πάνω του με τα χέρια της στον λαιμό του.
Στάση του ελέφαντα
Η γυναίκα ξαπλωμένη μπρούμυτα και ο άντρας από πάνω της με τεντωμένα τα χέρια και λυγισμένη ελαφρά την μέση.
Καθιστό ή «καρεκλάτο»
Ο άντρας καθισμένος, με τα πόδια συνήθως κλειστά, και η γυναίκα καθισμένη πάνω του με τα πόδια ελαφρώς ανοικτά.
Πολλαπλή διείσδυση
μικρογραφία|διπλή διείσδυση|εναλλ.= Κατά την πολλαπλή διείσδυση γίνεται ταυτόχρονη χρήση διαφορετικών φυσικών οπών του σώματος, είτε δια φυσικών είτε δια τεχνητών οργάνων. Στην πρακτική αυτή μπορούν να συμμετέχουν μέχρι και πέντε μέλη, συνδυάζοντας πρωκτικό, στοματικό και φυσικό σεξ, κάνοντας χρήση δακτύλων, χεριών, ποδιών, δονητών, και φυσικά, του πέους. Η ταυτόχρονη διείσδυση σε αιδοίο και πρωκτό ονομάζεται διπλή διείσδυση, ενώ όταν γίνεται ταυτόχρονη χρήση του στόματος, λέγεται τριπλή διείσδυση. Ως διπλή πρωκτική διείσδυση και διπλή κολπική διείσδυση (γενικώς διπλό στούπωμα) αναφέρονται η ταυτόχρονη είσοδος δύο ανδρικών γεννητικών οργάνων στον πρωκτό ή στο αιδοίο αντίστοιχα. Το παραπάνω είδος διείσδυσης χαρακτηρίζεται και ως σάντουιτς.
Στοματικό σεξ
Το στοματικό σεξ για ορισμένους δίνει την ευχαρίστηση του «κανονικού» σεξ και προτιμάται από τα ζευγάρια συνήθως ως μέρος του προκαταρκτικού σεξουαλικού παιχνιδιού, ή όταν θέλουν να αποφύγουν την κολπική διείσδυση όπως στις περιόδους ωορηξίας της γυναίκας οπότε και οι πιθανότητες σύλληψης και εγκυμοσύνης είναι αυξημένες.
Η στάση 69
μικρογραφία|Στάση 69 γυναίκα και άνδρα|εναλλ.=
Η στάση αυτή μπορεί να ενταχθεί και στις δύο κατηγορίες αφού είναι δύσκολο να αποφασιστεί ποιος από τους δύο λαμβάνει περισσότερη ευχαρίστηση. Ξαπλωμένοι ο ένας επάνω ή πλάι στον άλλον αντίστροφα (κεφάλι-πόδια), επιδίδονται σε στοματικό σεξ.
Βιβλιογραφία
The Myth of the Vaginal Orgasm by Anne Koedt (1970)
Εξωτερικοί σύνδεσμοι
Κατηγορία:Σεξουαλικές πράξεις
Σάτον Γιουνάιτεντ
Η Σάτον Γιουνάιτεντ είναι μια αγγλική ποδοσφαιρική ομάδα η οποία αγωνίζεται στη Κόνφερενς Σάουθ. Ιδρύθηκε στις 5 Μαρτίου 1898. Έδρα της ομάδας είναι το Μπόρο Σπορτς Γκράουντ, χωρητικότητας 7032 θεατών. Από το 1986 έως το 1991 συμμετείχε στην Κόνφερενς Νάσιοναλ, την πέμπτη και τελευταία εθνική κατηγορία Αγγλίας. Το 2004 έγινε ιδρυτικό μέλος της Κόνφερενς Σάουθ, καθώς ήταν πρωταθλήτρια στην Α΄ Κατηγορία της Ίσθμιαν Λιγκ. Έχει κατακτήσει μία φορά το Αγγλοϊταλικό Κύπελλο το 1979, ενώ συμμετείχε σε ακόμη δύο τελικούς το 1980 και το 1982.
Νέα Σκιώνη Χαλκιδικής
Η Νέα Σκιώνη  είναι χωριό του Δήμου Παλλήνης της Χαλκιδικής. Διοικητικά ανήκει στον Δήμο Κασσάνδρας της Περιφέρειας Κεντρικής Μακεδονίας (πρόγραμμα Καλλικράτης).
Από το 1999 έως το 2010 σύμφωνα με την τότε διοικητική διαίρεση της Ελλάδας ανήκε στον Δήμο Παλλήνης.
Βρίσκεται σε υψόμετρο 10 μέτρων και ο πληθυσμός του ανέρχεται στους 728 κατοίκους (απογραφή 2011). Είναι ανεπτυγμένο τουριστικά.
Δ.δ. Νέας Σκιώνης
Το Δημοτικό διαμέρισμα Νέας Σκιώνης έχει συνολικό πληθυσμό 910 κατοίκους, με βάση την απογραφή του 2001.
Το συναποτελούν οι οικισμοί:
Υποδομή
Στη Νέα Σκιώνη, όπου κύρια ασχολία είναι ο τουρισμός, λειτουργούν αγροτικό ιατρείο, ΚΑΠΗ, Νηπιαγωγείο και Δημοτικό Σχολείο. Στα μέσα του εικοστού αιώνα έγιναν πεζοδρόμια και ασφαλτοστρώθηκαν σταδιακά οι δρόμοι. Απέχει 110 χιλιόμετρα (νοτιοανατολικά) από τη Θεσσαλονίκη. Αξιοσημείωτος είναι ο ναός της Παναγίας Φανερωμένης, που χρονολογείται από τον 16ο αιώνα και αποτελεί μετόχιο της Πατριαρχικής Μονής Αγίας Αναστασίας Φαρμακολύτριας Βασιλικών.
Ιστορικά στοιχεία
Ανεξάρτητα πάντως από το αν αληθεύει η παράδοση αυτή, γεγονός είναι πάντως πως υπήρξε μέλος της Αθηναϊκής Συμμαχίας, προσχώρησε όμως στους Λακεδαιμονίους κατά τον Πελοποννησιακό Πόλεμο. Οι Αθηναίοι ως αντίποινα σκότωσαν τους άρρενες ενήλικες κατοίκους της και παρέδωσαν την πόλη στους Πλαταιείς. Από κει και πέρα η Σκιώνη ήταν καθαρά περιοχή Βοιωτών. Το βοιωτικό στοιχείο ήταν πολυάριθμο στη Σκιώνη και δεν εξαφανίστηκε ποτέ. Η πόλη επιβίωσε και κατά τη ρωμαϊκή εποχή, όπως μαρτυρούν αρχαίες φιλολογικές πηγές και αρχαιολογικά ευρήματα από τη γύρω περιοχή. Σε όλη τη διάρκεια της τουρκοκρατίας ήταν ένα από τα 12 χωριά της χερσονήσου και αποτελούσε βακούφι του Γκαζανφέρ Αγά, γεγονός που πρόσφερε μεγάλη φορολογική ατέλεια. Οι κάτοικοι της Σκιώνης (Τσαπρανίου) συμμετείχαν στην επανάσταση του 1821. Σπουδαίοι αγωνιστές της επανάστασης του 1821 ήταν ο Ιωάννης Αγγέλου, ο Νικόλαος Στεργίου, ο Γεώργιος Αναγνωστόπουλος, ο Γαβριήλ Ιωάννου και ο Γεώργιος Σταμάτης. Το σημερινό χωριό ιδρύθηκε το 1918 από ψαράδες. Το παλαιό χωριό βρισκόταν στα ορεινά και ονομαζόταν Τσαπράνι και εγκαταλείφθηκε τελείως το 1930.
Εξωτερικοί σύνδεσμοι
Σκιώνη, Νέα Σκιώνη, Νέα Κατηγορία:Δήμος Κασσάνδρας
Τζόρτζο Βαζάρι
Ο Τζόρτζο Βαζάρι (Giorgio Vasari, 30 Ιουλίου 1511 - 27 Ιουνίου 1574) ήταν Ιταλός ζωγράφος, αρχιτέκτονας, συγγραφέας και ιστορικός, γνωστός κυρίως για το έργο του Οι βίοι των πλέον εξαίρετων ζωγράφων, γλυπτών και αρχιτεκτόνων, με βιογραφικά στοιχεία διακεκριμένων καλλιτεχνών, που θεωρείται η ιδεολογική βάση της συγγραφής της ιστορίας της τέχνης.
Βιογραφία
Ο Τζόρτζο Βαζάρι γεννήθηκε στο Αρέτσο, γιος του αγγειοπλάστη Αντόνιο Βαζάρι και της Μαντελένα Τάτσι. Οι πληροφορίες που διαθέτουμε για την εκπαίδευσή του προέρχονται σχεδόν αποκλειστικά από την αυτοβιογραφία του. Την περίοδο 1520-1524 μαθήτευσε κοντά στους Αντόνιο ντα Σακόνε και Τζοβάνι Πολάστρα (1465-1540), αποκτώντας γνώσεις λατινικών. Ήρθε για πρώτη φορά σε επαφή με τη ζωγραφική κάτω από την επίβλεψη του Γκιγιώμ ντε Μαρσιγιά (Guillaume de Marcillat), ενώ αργότερα υπήρξε μαθητής του Καρδινάλιου της Κορτόνα, Σίλβιο Πασερίνι (Silvio Passerini, 1469-1529), τον οποίο συνόδευσε στη Φλωρεντία. Εκεί μαθήτευσε κοντά στον Πιέριο Βαλεριάνο (Pierio Valeriano, 1477-1558), ο οποίος ήταν επίσης δάσκαλος στην αυλή των Μεδίκων, και κατόπιν συνέχισε τις σπουδές του στο εργαστήριο του Αντρέα ντελ Σάρτο και του Μπάτσιο Μπαντινέλλι. Το 1529 μαθήτευσε στο εργαστήριο του Ραφαέλλο ντα Μπρέσια, ενώ παράλληλα ξεκίνησε να ασχολείται με τη χρυσοτεχνία, κάτω από την επίβλεψη του Βιττόριο Γκιμπέρτι.
Από το καλοκαίρι του 1532, πρόσφερε τις υπηρεσίες του ως ζωγράφος της αυλής των Μεδίκων και ακολουθώντας την επιθυμία του δούκα της Φλωρεντίας Αλέξανδρου για έργα οχύρωσης της πόλης, ο Βαζάρι ξεκίνησε να ασχολείται εντατικά με την αρχιτεκτονική. Μετά τη δολοφονία του προστάτη του το 1537, εγκατέλειψε την αυλή των Μεδίκων με σκοπό να εργαστεί ως αυτόνομος καλλιτέχνης. Τα επόμενα χρόνια ολοκλήρωσε έργα κατά παραγγελία, κυρίως στη Φλωρεντία, στη Ρώμη, και στη Νάπολη. Από το 1554 ήταν υπεύθυνος για την ανακαίνιση και διακόσμηση του Παλάτσο Βέκιο στη Φλωρεντία, έργο που τον απασχόλησε μέχρι το 1572, μέσα από το οποίο φρόντισε να προβάλει τη συμβολή της οικογένειας των Μεδίκων στην αναγέννηση των τεχνών. Αρκετοί από τους πίνακες του Βαζάρι, που θα χρησιμοποιούνταν για διακοσμητικούς σκοπούς, ολοκληρώθηκαν από βοηθούς του. Σε όλη τη διάρκεια της σταδιοδρομίας του είχε την βοήθεια πολυάριθμων βοηθών, οι οποίοι συνέβαλαν καθοριστικά στην ολοκλήρωση των έργων του. Για την πλειοψηφία των πινάκων και των νωπογραφιών του, ο ίδιος ήταν αποκλειστικά υπεύθυνος για τα σχέδιά τους, τα οποία θεωρούσε ως μέρος της αληθινής δημιουργικής διαδικασίας. Συνήθιζε ακόμα να επαναλαμβάνει τις ίδιες μορφές σε περισσότερα έργα του, γεγονός που συνέβαλε στην ικανότητά του να ολοκληρώνει απαιτητικές παραγγελίες σε σύντομο χρονικό διάστημα.